BSC-LT/ACAData huggingface dataset:
[ca] L'escriptor valencià Víctor Labrado (Sueca, 1956) s'ha erigit com un dels grans referents contemporanis en el camp de la novel·la de no-ficció en català, subgènere narratiu que conjumina la intenció metanovel·lesca amb fidedignes discursos testimonials. Ara bé, ¿les obres cabdals de Labrado –peculiars, idiosincràtiques i gens usuals– poden ser considerades també, sense subterfugis ni matisos, novel·la històrica? A grans trets: trames guerracivilistes empeltades d'entrevistes, dosis generoses de periodisme documental i absència gairebé absoluta de ficció. La tècnica i l'estil propi no suposen, però, cap impediment perquè molts llibres seus siguen alhora novel·la històrica, si fem cas dels topoi convinguts per la crítica especialitzada. No debades, aquests exemplars esdevenen, al capdavall, testimoni viu d'un temps passat; vivències i peripècies de gent anònima que rescaten de l'oblit, des de la particularitat més universal, la realitat valenciana d'un segle passat vilment estigmatitzat pel conflicte civil de l'any 1936 i la dictadura consegüent. ¿N'hi ha prou amb això, però, perquè aquesta etiqueta o clixé siga atribuïble també a la resta de la seua obra i trajectòria? El present article analitza a nivell tècnic, argumental i conceptual els llibres essencials de Labrado per tal de determinar quina part de la seua novel·lística sense ficció pot o no considerar-se al seu torn novel·la històrica.

[en] The Valencian writer Víctor Labrado (Sueca, 1956) has emerged as one of the great contemporary references in the field of the non-fiction novel in Catalan, a narrative subgenre that combines the fictional intention with real testimonial speeches. However, can Labrado's capital books –peculiar, idiosyncratic and unusual– be considered also, without subterfuges or hints, historical novels? Broadly speaking: are his Spanish civil war plots grafted with interviews, generous doses of documentary journalism and almost absolute absence of fiction, historical novels? Its techniques and style are no impediment to say so, if we pay attention to the topoi agreed by the specialized critic. In fact, these novels become, in short, a living testimony of our past time: they rescue from oblivion the experiences and adventures of anonymous people, from the most universal particularity, and the Valencian reality of a past century stigmatized by the civil conflict of 1936 and the consequent dictatorship. Is that enough, however, to attribute this label to the rest of his literary works? This paper analyses the techniques, the plots and the concepts of Labrado's essential books to determine what part of his nonfiction novels may or may not be considered historical.
[ca] Al nostre treball tractem de mostrar, mitjançant l'anàlisi de la traducció de Alícia en terra de meravelles feta per Josep Carner al Noucentisme, com la traducció és una eina fonamental en moments històrics en què es vol reivindicar la identitat cultural d'una regió i la seua autonomia respecte d'una altra. Els pilars teòrics de la nostra anàlisi són, d'una banda, la Teoria dels Polisistemes, de l'Escola de Tel Aviv, i de l'altra el concepte borgià de la traducció com a procés d'assimilació o dissimilació cultural.

[en] In this paper we aim at showing how in historical moments when the cultural identity of a region and its autonomy with respect to another is being vindicated, translation has proven to be a powerful tool. For this purpose we analyze the translation of Alice in Wonderland by Lewis Carrol into Catalan Alícia en terra de meravelles written by Josep Carner at the beginning of the 20th century, within a period known as Noucentism, in which Catalan nationalism was awakening. The theoretical foundations of our analysis are the Polysystem Theory and the borgian concept of translation as a cultural assimilation or dissimilation process.
[ca] En aquest article s'estudien les unitats fraseològiques en quatre obres de Toni Cucarella en relació amb l'oralitat ficcional. La tradició d'estudis sobre l'oralitat ficcional analitza els recursos que evoquen l'oralitat en textos escrits o audiovisuals. Entre aquests recursos, en els darrers anys s'ha destacat la importància de certes unitats fraseològiques que són pròpies de la llengua oral i, en aparéixer en textos escrits, evoquen la llengua oral, com un mitjà per caracteritzar de manera versemblant els personatges. Analitzem la recurrència de les unitats fraseològiques i els motius que poden explicar aquesta recurrència. Les unitats fraseològiques més recurrents són les locucions verbals i les locucions adverbials. Es poden adduir diverses raons d'aquesta recurrència. La recurrència d'una unitat fraseològica amb una marca diafàsica (informal o col·loquial, o vulgar) o diatòpica (dialectal) contribueix a l'oralitat ficcional del relat. També trobem una alta recurrència de certes unitats fraseològiques que pertanyen a l'estàndard i són neutres quant al registre, sovint unitats fraseològiques poc prototípiques. A més, la recurrència de certes unitats fraseològiques és esperable en un gènere discursiu com és la narrativa, on és especialment freqüent la introducció d'accions o la modificació d'aquestes mitjançant complements circumstancials de manera, temps, etc. (unitats fraseològiques adverbials). Finalment, pel que fa a l'oralitat ficcional, determinades locucions verbals, locucions adverbials, amb una marca diafàsica col·loquial o vulgar, així com els refranys evoquen l'oralitat en els diàlegs i, en menor mesura, en la narració en primera persona.

[en] This paper studies idioms in four of Toni Cucarella's works and their relation to fictional orality. The fictional orality studies tradition analyzes the resources that evoke orality in written or audiovisual texts. Among these resources, the importance of many idioms that are typical of oral language has been highlighted. When those idioms appear in written texts, they evoke oral language, as a means of plausibly characterizing the characters. I will analyze the recurrence of idioms and the reasons for this recurrence. The most frequently recurring idioms are verbal idioms and adverbial idioms. Several reasons may be adduced for this recurrence. On the one hand, the recurrence of an idiom with a diaphasic (informal or colloquial, or vulgar) or diatopic (dialectal) mark contributes to the fictional orality of the story. On the other hand, a high recurrence of certain idioms has been found, which belong to the standard use of language and are register-neutral. They often are poorly prototypical idioms. The recurrence of certain idioms is expected in the discursive genre narrative, in which the introduction of actions or modification of these through circumstantial complements of manner, time, etc. (adverbial idioms) is especially frequent. Finally, regarding fictional orality, certain verbal and adverbial idioms, with a diaphasic colloquial or vulgar mark, as well as proverbs, evokes the orality in the dialogues and, to a lesser extent, in the narration in first person.
[ca] Aquest treball pretén donar a conéixer un petit conjunt de materials prehistòrics procedents de diferents exploracions realitzades a la Cova del Somo (Castell de Castells, Alacant), que es troben depositats en diverses col·leccions: Museu de Prehistòria i de les Cultures de València, Museu Arqueològic Provincial d'Alacant, Museu Arqueològic Municipal Camil Visedo Moltó d'Alcoi i Centre d'Estudis Contestans.

[en] In this work we present an assembly of prehistoric material coming from different explorations carried out in recent years in La Cova del Somo (Castell de Castells, Alicante, Spain). These materials are deposited in several collections: Museum of Prehistory and of the Cultures of Valencia, Provincial Archaeological Museum of Alicante, Museu Arqueològic Municipal Camil Visedo Moltó of Alcoi and Centre d'Estudis Contestans.
[ca] El 21 de novembre de l'any 2000, ETA va cometre un dels assassinats que més va commocionar la societat espanyola. Ernest Lluch moria al garatge de sa casa i tant la población com els mitjans de comunicació van reaccionar amb un gran rebuig davant d'este nou assassinat. Este article pretén analitzar el tractament que dos mitjans de l'esquerra nacionalista van donar a este succés: Per un costat, El Temps, setmanari d'informació general, catalanista i simpatitzant amb l'esquerra nacionalista i independentista; per l'altre, Gara, que podríem qualificar-ho com el seu homòleg a Euskal Herria, simpatitzant amb l'esquerra abertzale. L'article analitza com van reaccionar ambdós mitjans immediatament després de l'assassinat d'Ernest Lluch, exministre de sanitat amb Felipe González (1982–1986), economista, historiador i reconegut per la seua activitat intel·lectual i per la seua voluntat de diàleg amb ETA, que va acabar amb la seua vida quan tenia 63 anys.

[en] On November 21st 2000, ETA committed one of the most shocking assassinations in the Spanish society. Ernest Lluch was killed in his home garage and both the population and the media reacted massively rejecting this new murder. This article is intended to analyse the treatment given to this event by two left nationalist ideology media: On the one hans El Temps, general weekly publication, Catalan nationalist and close to pro-independence left ideology; on the other hand, Gara, which could be define as the former's counterpart in the Basque Country, close to Abertzale left ideology. The article analyses how both media reacted to the assassination of Ernest Lluch, –a former Health Minister under Felipe González (1982–1986)–, an economist, a historian fully acknowledged by his intellectual activity and his willingness to dialoguing with ETA, the organisation that extinguished his life when he was 63.
[ca] Donem a conéixer una inscripció funerària romana trobada recentment en Benicapsell (Planes, El Comtat). La importància de la troballa resideix en tratar-se de la primera mostra epigràfica trobada en I'Alcoià-el Comtat ja que les troballes epigráfiques són molt escases a les terres interiors del País Valencià.

[en] Herein we present a Roman funeral engraving recently found at Benicapsell (Planes, El Comtat). The importance of this finding lies in the fact that it is the first epigraphic item found in the district of L'Alcoià-El Comtat, because epigraphic findings are very scarce in the inland areas of the Valencian Country.
[ca] Els foraminífers són organismes unicel·lulars amb closca calcària i que resulten útils en estudis de datació de roques i permeten conèixer característiques ambientals. Aquest treball proporciona informació didàctica i divulgativa perquè l'alumnat d'educació secundària puga comprendre millor el procés de formació d'algunes roques i així, es detalla tot el procés de la tècnica coneguda com el levigat. Aquesta metodologia s'utilitza per obtindre els microfòssils d'una determinada mostra de roca.

[en] Foraminifera are unicellular organisms with a calcareous shell that are useful in rock dating studies and allow us to know environmental characteristics. This work provides didactic and informative information so that secondary school students can better understand the process of formation of some rocks and for this, the entire process of the technique known as levigating is detailed. This methodology is used to obtain the microfossils of a certain rock sample.
[ca] La inseguretat econòmica està lligada als vincles emocionals i a les dificultats per a desenvolupar la identitat pròpia. Aquesta realitat és més evident pel que fa a les dones, ja que el mercat laboral està regulat per valors patriarcals, com mostren alguns còmics espanyols contemporanis amb un enfocament de gènere. Temporada de collita (2020) d'Ángel Abellán i Alba Flores és un bon exemple de com les novel·les gràfiques promouen la reflexió sobre l'experiència femenina en el capitalisme depredador, ja que posa de manifest les estratègies de col·laboració entre diverses generacions de dones. Aquesta història aborda dos tipus de crisi: d'una banda, la crisi laboral sistèmica, especialment perjudicial per a les dones, i de l'altra, la crisi d'identitat, a través del xoc de tres generacions amb diferents orígens i expectatives.

[en] Economic insecurity is linked to emotional ties and the difficulty of developing one's identity. This reality is more evident when it comes to women, since the labour market is regulated by patriarchal values, as some contemporary Spanish comics show by taking a gender approach. Ángel Abellán and Alba Flores's Temporada de collita (2020) provides a good example of how graphic novels promote reflection on the female experience in predatory capitalism as it specifically brings to the fore the strategies of collaboration among several generations of women. This story addresses two types of crisis: on the one hand, systemic job crisis, which is especially detrimental to women, and on the other, identity crisis, through the clash of three generations with different backgrounds and expectations.
[ca] En el present article s'analitza la resposta dels diferents ecosistemes forestals més freqüentment afectats per incendis a la Comunitat Valenciana. S'observa la relevància de l'estratègia regenerativa després del foc de les espècies que dominen aquestes formacions vegetals, així com les característiques físiques i nutricionals dels diferents tipus de sòls on generalment es desenvolupen. Es discuteix la repercussió de l'increment de la recurrència d'incendis en la pèrdua de la capacitat regenerativa i de la complexitat dels ecosistemes analitzats.

[en] The response to wildfires of representative forest ecosystems from the Valencia region is analysed in the present paper. The regenerative strategy of the species that dominate these eco systems is shown to be relevant, as are the physical and nutritional characteristics of the soils where they usually grow. The repercussions of the increasing fire recurrence in the loss of ecosystem regenerative capacity and complexity are discussed.
[ca] Amb l'arribada d'Internet hem vist nàixer una nova tipologia de creadors de continguts a les xarxes socials. Aquest article posa el focus en els youtubers que es comuniquen en llengua catalana a través de la plataforma de vídeos de YouTube. A continuació, es presenta un estudi quantitatiu d'aquests nous creadors de continguts audiovisuals. Al llarg del treball s'hi descriu quants en són, què fan, amb quin nombre de seguidors compten i a quines temàtiques dediquen els seus canals. De més a més, els hi classifica en termes d'influència a la xarxa. Per últim, s'hi para atenció a aquells canals de youtubers amb més seguidors i visualitzacions de vídeos: els canals de Miquel Montoro, Recomanacions de Llibres, Pot de Plom, o Miss Tagless.

[en] With the arrival of the Internet a new class of content creators has been born on social media. In this article we will treat the youtubers who are communicating in Catalan language on the YouTube video platform. Next, we present the quantitative study of these new creators in Catalan. We'll see how many they are, what they do, what number of followers they have and what theme they devote to their spaces. We will review the classification of these youtubers in terms of influence in this platform. Lastly, we pay attention to those channels of youtubers with more followers and video views. We advance that the creators with more visibility and followers are the channels of Miquel Montoro, Recomanacions de Llibres, Pot de Plom, or Miss Tagless.
[ca] Aquest estudi analitza el fenomen de la inseguretat en l'ús d'una llengua minoritzada (la llengua catalana) entre els jóvens en relació amb les característiques del programa educatiu en què es troben escolaritzats (programes bilingües o monolingües).

[en] This article analises the linguistic insecurity in the use of a minority language (Catalan language in the Valencian Country) among the young people in relation with the linguistics features of the educational program they are enroled: bilingual or monolingual programs.
[ca] Lavínia 2016 o la guerra dels poetes, del comicaire Enric Sió i l'escriptor Emili Teixidor, és un còmic publicat en l'any 1968 en la revista Oriflama i que encara a dia de hui manté una consideració de culte per ser la primera historieta de signe antifranquista publicada a l'Estat espanyol. A partir d'un plantejament narratiu característic de la ciència-ficció, com és la distopia, Sió i Teixidor en fan una subversió per mitjà de la paròdia per a elaborar un comentari polític en un marc de manca de llibertats, especialment pel que fa a les dificultats de supervivència de la cultura en llengua catalana. Amb un acostament que es vol aparentment lleuger via un to lúdic però que, en veritat, s'allotja en la marginalitat del panorama cultural, l'artefacte esdevé un exemple òptim d'obra que, tot fagocitant elements de la cultura de masses, emet un missatge d'avantguarda trencador amb els convencionalismes.

[en] Lavínia 2016 o la guerra dels poetes, by artist Enric Sió and writer Emili Teixidor, is a comic published in 1968 for Oriflama magazine and which still retains a cult following status for being the first one of its kind released against Franco in Spain. Based on a narrative approach which is characteristic of science fiction, such as dystopia, Sió and Teixidor subvert it by means of a parody which enables them to elaborate a political remark in a freedomless context, especially with regard to survival difficulties of Catalan culture. With an approach which is innocuous on the surface thanks to a mocking tone but which, instead, belongs to the edges of cultural panorama, this artefact becomes an exemplary work which, by absorbing mass culture elements, sends an avant-garde message against conventionalisms.
[ca] Aquest article analitza la nova perspectiva de les destinacions intel·ligents per a la gestió turística a escala local. Se n'hi estudia la gènesi i s'hi realitza una proposta de conceptualització des d'un punt de vista sistèmic que es contrasta amb la gestió turística actual mitjançant una enquesta als municipis turístics de la Comunitat Valenciana. Els resultats demostren que no s'ha assumit com a objectiu de gestió la perspectiva de les destinacions intel·ligents, la qual requereix un projecte global que integre cinc àmbits fonamentals: governança, sostenibilitat, connectivitat, sistema d'informació i innovació. Tanmateix, la complexitat associada a aquesta perspectiva fa aconsellable un desenvolupament de tipus flexible, escalable i adaptat a cada entorn territorial.

[en] This article analyzes the new smart destinations approach to tourism management at the local level. We examine the origins of this approach and propose a conceptualization from a systemic perspective, which is contrasted with current tourism management strategies through a survey of tourist destinations in the Valencia Region. The results show that the smart destinations approach has not been considered as a management objective. This approach requires a global project incorporating five key areas: governance, sustainability, connectivity, information system and innovation. However, due to the complexity of the smart tourist destination approach, a particular kind of development that is flexible, scalable and adapted to each geographical environment is recommendable.
[ca] El present estudi ofereix una anàlisi de la recepció crítica de l'obra Crim de Germania, de l'escriptor valencià Josep Lozano, publicada per primera vegada a l'abril de 1980 per l'editorial Tres i Quatre, que permet fixar els elements a l'entorn dels quals s'ha anat elaborant la lectura de la novel·la i la seua evolució temporal. Durant més de trenta anys, Crim de Germania ha sigut objecte de nombroses valoracions crítiques a la premsa i en publicacions periòdiques de diversa índole a tot arreu dels territoris de parla catalana. L'estudi s'ha dividit en tres etapes: la primera s'inicia amb la publicació del llibre i conclou l'any 1981; la segona comprén el período des de 1982 fins al 2004, i, la tercera, des de 2005 —any en què la novel·la s'amplia i es reedita per Bromera— fins l'actualitat.

[en] This study analyses the critical reception of the work Crim de Germania of the Valencian writer Josep Lozano, first published in April 1980 by Tres I Quatre Editorial. This analysis allows us to set the elements to the environment, and the reading of the novel and its evolution in time have evolved through such elements. For more than 30 years, Crim de Germania has widely been criticized in the press and/or periodical publications of various kinds in all the Catalan-speaking territories. The study is divided into three stages: the first one, which started with the publication of the book and finished in 1981; the second stage, from 1982 to 2004; and the third stage, from 2005 —the year in which this novel is extended and republished by Bromera— to present.
[ca] Les turbulències econòmiques que afectaren les economies occidentals als anys trenta donaren lloc a un debat global sobre la viabilitat del capitalisme i els diversos experiments econòmics que pretenien substituir-lo. Aquest debat tingué repercussió a Espanya, on els grups d'interès, sindicats, partits polítics o patronals, i també els economistes professionals, hi prengueren partit. Aquest article estudia l'anàlisi de la planificació econòmica dels economistes espanyols. Els resultats de la investigació demostren que els economistes espanyols es comportaren com una comunitat científica consolidada, atès que prevalgué el criteri científic per davant dels seus plantejaments ideològics, la qual cosa propicià que el discurs dels economistes tingués un caràcter diferenciat. A més, l'article evidencia que el judici dels sistemes econòmics és plural i respon, sobretot, a la multiplicitat de marcs teòrics, senyal que la disciplina econòmica evolucionava en la direcció en què ho havien fet altres comunitats científiques més avançades.

[en] The Great Depression in the 1930s gave way to a global debate about economic planning. The debate had a direct impact in different areas of the Spanish public sphere within which lobbies, interest groups, trade unions, associations of employers, political parties, but also professional economists gave their different views on the topic. This article analyses the different views of the Spanish economists on these experiments that they conveyed throughout a wide range of articles and monographs. Such an account will shed light on many issues like the prevalence of the theoretical analysis over ideological issues making the discourse of the economists clearly different and unique. It also shows the existence of a pluralistic view on the study of the economic organization that emerged from different theoretical frameworks and the gradual catching up of Spanish economics regarding more advanced countries.